《金白屿王仲房沈嘉则九日醵金会饮赋诗见赠即》
明代·赵燕如

少小秦楼学燕飞，楚云湘水见应稀。
欣逢此日重阳酒，还整当年旧舞衣。
结客自怜非赵侠，靓妆无复是南威。
劝君未醉休辞醉，细插黄花且莫归。

作者简介：南京人，字燕如，小字宝英。妓女。年十三，即籍隶教坊。应对便捷，每缀小词，即被入弦索中。性豪宕任侠，数致千金旋仍散之。所与游皆一时名士，尤工诗。年既长，闭门谢客，而诸君与之往来，爱好若兄妹。